Առաջինը հետեւյալն է. նշված է, որ հանձնաժողովներում հիմնականում ղեկավար պաշտոնները զբաղեցնում են Ազգային Ժողովում մեծամասնություն կազմող կուսակցությունները: Այո, դա ճիշտ է, փորձեմ պարզաբանել, թե ինչու է այդպես: Առաջինն օրենքը դա չի արգելում եւ ամենից կարեւորը մենք, ունենալով հանրաքվեի բոյկոտի բացասական փորձը, իհարկե, մտահոգված ենք, որ եթե հանկարծ հանձնաժողովի նախագահը, որի իրավունքները առանձնապես չեն տարբերվում շարքային անդամների իրավունքներց, զուտ նիստ հրավիրող եւ կազմակերպող է, հանկարծ հետ կանչվի կուսակցության կողմից, մենք այդ ճգնաժամային պահերին` ժամանակի տեսանկյունից, լրջագույն պրոբլեմներ կունենանք, զուտ կազմակերպչական առումով եւ ընտրական գործընթացն ապահովագրելու համար այսպիսի պատկեր ենք ստացել: Բայց կրկնում եմ, օրենքով սա սահմանափակված չէ: